תשובה אם מזיקו בעשן תדיר כגון שעושה שם חנות של נחתומין או של צבעין וכיוצא בזה יכול הוא למחות. אבל אם מדליק זה אש בביתו כשאר בני אדם בבתיהם לתבשילו ולפעמים להתחמם כנגד המדורה אינו יכול למחות שכל הדרים בבתי' כן דרכם ובתים לכך עשויים וגם הוא ע"ד כן שכר העליה. אבל אם היה שם חנות של צבעין או של נחתומין כיון שהיה שם בשעה ששכר זה בית וזה עליה וראה וידע אינו יכול למחות שהתחתון ע"מ כן שכר ומיהו אפשר לחזור בו דקוטרא אין לו חזקה. ולפי דעת הירושלמי דאפילו מחל יכול לחזור בו משום דאמר סבור הייתי לקבל ועכשיו איני יכול לקבל כדעת רשב"ג במומין וכן שוכר זה. ומ"מ כשהתנה המשכיר לכתחילה צריך להתישב בדבר אבל כשלא ידע יכול לחזור בו דסתמא דמילתא ע"ד כן (לא) שכר שאין אדם עשוי לסבול נזיקין כאלו.